**„Elektrum Lietuva“: išaugusi vėjo gamyba didmeninę elektros kainą Lietuvoje sumažino 11 proc.**

**Praėjusią savaitę didmeninė elektros kaina Lietuvoje ir kitose Baltijos šalyse krito 11 proc. ir visame regione vidutiniškai siekė 131,26 Eur/MWh.**

Nepriklausomų elektros tiekėjų Lietuvos gyventojams siūlomos kainos taip pat šiek tiek keitėsi, bet tai daugiausia lėmė valstybės reguliuojamos elektros kainos dalies didėjimas. „Elektrum Lietuva“ siūloma žemiausia fiksuota kaina siekia 24,002 ct/kWh, fiksuojant ją 7 mėnesiams.

Elektros kainos kitose Europos šalyse praėjusią savaitę mažėjo: Lenkijoje vidutinė savaitės kaina buvo 115,49 Eur/MWh. Vokietijoje kaina siekė 101,47 Eur/MWh, o Austrijoje – 106,33 Eur/MWh.

„Nord Pool“ elektros biržos savaitės vidutinė kaina, palyginti su praėjusia savaite, kilo 4 proc. iki 105,96 Eur/MWh.

„Elektros kainos Baltijos šalyse mažėjo, o tai daugiausia lėmė 25 proc. išaugusi vėjo energijos gamyba, palyginti su praėjusia savaite. Tuo tarpu energijos srautai į Baltijos šalis išliko ankstesnės savaitės lygyje. Praėjusią savaitę „Nord Pool“ sistemos kainos augimą daugiausia lėmė sumažėjusi bendra elektros gamyba, o energijos suvartojimas išliko ankstesnės savaitės lygyje. Šiam sumažėjimui daugiausia įtakos turėjo 17 proc. mažesnė vėjo energijos gamyba regione, palyginti su praėjusia savaite. Be to, kritulių kiekis išliko žemiau normalaus lygio, neigiamai paveikdamas Šiaurės šalių hidroelektrinių gamybą ir vandens rezervuarų užpildymo lygį“, – sako energetikos sprendimų bendrovės „Elektrum Lietuva“ Verslo sprendimų departamento vadovas Artūras Zatulinas.

Elektros vartojimas „Nord Pool“ regione nežymiai augo ir siekė 10 339 GWh, gamybos apimtys šiek tiek mažėjo – iki 10 034 GWh.

**Lietuvoje pagaminta daugiau elektros, vartojimas nesikeitė**

Baltijos šalyse elektros vartojimas per savaitę bendrai kilo 2 proc. ir siekė 644 GWh. Lietuvoje elektros suvartota tiek pat, kiek ir ankstesnę savaitę – 280 GWh, Latvijoje – 2 proc. daugiau, 153 GWh, Estijoje – 6 proc. daugiau, 211 GWh.

Elektros energijos bendros gamybos apimtys Baltijos šalyse praėjusią savaitę didėjo 5 proc. iki 363 GWh. Lietuvoje pagaminta 15 proc. daugiau elektros energijos nei ankstesnę savaitę – 111 GWh, Latvijoje gamyba mažėjo 11 proc. iki 120 GWh, o Estijoje gamyba augo 14 proc. iki 132 GWh.

Per savaitę visos trys Baltijos šalys kartu pagamino 56 proc. joms reikalingos elektros energijos. Lietuvoje pagaminta 40 proc., Latvijoje – 78 proc., Estijoje – 62 proc. šaliai reikalingos elektros energijos.

***Apie bendrovę „Elektrum Lietuva“:***

„Elektrum Lietuva“ yra didžiausios Baltijos šalyse žaliosios elektros gamintojos „Latvenergo“ (Latvija) antrinė įmonė, teikianti įvairius energetikos sprendimus buitiniams ir verslo klientams Lietuvoje. Daugiau nei 80 proc. „Latvenergo“ pagamintos elektros energijos yra iš atsinaujinančių šaltinių. Bendrovė „Elektrum Lietuva“ šiuo metu tiekia elektrą daugiau nei 12 tūkst. įmonių, savo elektros tiekėju įmonę pasirinko daugiau kaip 190 tūkst. namų ūkių, įmonė tiekia dujas beveik 800 bendrovių, yra įrengusi virš 2000 saulės elektrinių bei penkis saulės parkus (16,6 MW). Vystomi nauji saulės parkai, kurių bendra galia sieks beveik 300 MW.